ຈີນ ສະໜັບສະໜຸນ ເງິນຢູໂຣ ຂອງສະຫະພາບຢູໂຣບ
ຈິນສະແດງຄວາມໝັ້ນໃຈ ແລະໃຫ້ການສະໜັບສະໜຸນ ແກ່ເງິນຢູໂຣ ຂອງສະຫະພາບຢູໂຣບ.
ໃນຂະນະດຽວກັນ ຈີນກໍໄດ້ໃຫ້ການສະໜັບສະໜຸນເງິນຕາຮ່ວມຂອງ ຢູໂຣບທີ່ກໍາລັງ ປະສົບກັບບັນຫາຢູ່ນັ້ນ ໃນລະຫວ່າງການຢ້ຽມຢາມກຸງປັກກິ່ງໂດຍຄະນະນໍາພາຂອງ ສະຫະພາບຢູໂຣບນັ້ນ ທ່ານ Zhou Xiaochuan ຫົວໜ້າທະນາຄານແຫ່ງຊາດຈີນ ກ່າວໃນວັນພຸດມື້ນີ້ວ່າ ຈີນ ມີຄວາມເຊື້ອໝັ້ນໃນເງິນຢູໂຣ ແລະຈະສືບຕໍ່ລົງທຶນ ໃນການຊື້ພັນທະບັດແລະຫລັກຊັບ ອື່ນໆທີ່ພວກປະເທດສະມາຊິກຂອງສະຫະພາບຢູໂຣບນໍາອອກມາຂາຍນັ້ນ ໃນຂະນະທີ່ທ່ານບໍ່ໄດ້ໃຫ້ຄໍາໝັ້ນໝາຍທີ່ເຈະຈົງໃດໆນັ້ນ ທ່ານ Zhou ສະເໜີແນະໃຫ້ຮູ້ ວ່າ ຈີນຈະດໍາເນີນງານຜ່ານກອງທຶນສາກົນຫລື IMF ແລະກອງທຶນຊ່ອຍກູ້ໜີ້ສິນສອງ ກອງທຶນຂອງຢູໂຣບ ເພື່ອຊ່ອຍຄໍ້າປະກັນເງິນຢູໂຣທີ່ປະເຊີນກັບບັນຫານັ້ນ ຖ້ອຍຖະ ແຫຼງຂອງທ່ານ Zhou ນີ້ໄດ້ເນ້ນໜັກອີກຄັ້ງໃໝ່ ກ່ຽວກັບການສະເໜີແນະຂອງນາຍົກ ລັດຖະມົນຕີເຫວິ້ນເຈຍບາວ ໃນມື້ວານນີ້ ຖ້ອຍຖະແຫລງຂອງທ່ານ Zhou ນີ້ໄດ້ຊ່ອຍສົ່ງເສີມເງິນຢູໂຣໃນຕະຫຼາດເງິນຕາລະຫວ່າງ ຊາດ ແລະໄດ້ຮັບການສະແດງຄວາມຍິນດີຈາກພວກຜູ້ນໍາປະເທດສະຫະພາບຢູໂຣບ ທີ່ ກໍາລັງຢູ່ໃນກຸງປັກກິ່ງເພື່ອເຂົ້າຮ່ວມກອງປະຊຸມສຸດຍອດປະຈໍາປີນັ້ນ